Kelmis
Kelmis (fr: La Calamine) ass eng Gemeng an den Ostkantonen an der belscher Provënz Léck an eng vun den néng Gemenge vun der däitschsproocheger Communautéit an der Belsch.

Kelmis läit am Dräilännereck Belsch – Holland – Däitschland am Dall vun der Gueule (oder Göhl) 8 km vun Oochen a vum hollännesche Vaals ewech. Uertschaften an der Gemeng sinn Hergenrath, Kelmis (fréier Neutral-Moresnet) an Neu-Moresnet.

Geschicht 
Den Numm vun der Uertschaft leedt sech vum Äerz Galmei (Zénkspat) of, deen an der Géigend als Kelms oder Kelmes bekannt ass an zanter dem fréie Mëttelalter do ofgebaut gouf.

D'Gebitt ronderëm d'Zénkgrouf Vieille Montagne war tëscht 1816 an 1919 een als Neutral-Moresnet bekannten Territoire, dee vu Preisen an Holland (spéider vun der Belsch) zesummen administréiert gouf, well se sech nom Wiener Kongress net eens konnte ginn, wien dëst Gebitt (an d'Buedemschätz drënner) kréie géif.

Den 1. Januar 1977 hunn d'Gemengen Neu-Moresnet an Hergenrath mat Kelmis fusionéiert, wouduerch d'Fläch elo 18,2 km² bedréit. Mat ronn 10.000 Awunner ass Kelmis déi zweetgréisst Gemeng vun der Däitschsproocheger Communautéit.

Um Spaweck 
 d'Gemeng Kelmis
 den Touristebureau vu Kelmis 

Uertschaften an der Provënz Léck
Gemengen an der Provënz Léck